สวัสดีค่ะ คือหนูอยากรู้ว่า ฉี่สีเหลืองเข้มนี่มีข้อเกี่ยวข้องกับการท้องมั้ยคะ เเล้วเวลาที่หนูฉี่ บริเวณอวัยวะมีอาการเเสบๆขัดๆค่ะ😢 เดือนพฤษภาคม ประจำเดือนของเดือนนี้ของหนูยังไม่มาค่ะ ปกติถ้าเริ่มเดือนใหม่ตกขาวหนูจะมา แต่นี่วันที่9ประจำเดือนหนูยังไม่มาค่ะ คือหนูต้องทำยังไงคะ หนูลองซื้อที่ตรวจครรภ์มาตรวจ2อันละค่ะมันก็ขึ้รแค่ขีดเดียวค่ะ คือหนูไม่รู้จะทำไงเเล้วค่ะ😭😭
สวัสดีค่ะ หากประจำเดือนไม่มา แต่ได้ตรวจหาการตั้งครรภ์อย่างถูกต้องแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นส่วนการมีปัสสาวะสีเหลืองเข้ม และมีอาการแสบๆ ขัดๆ เวลาปัสสาวะ ก็น่าจะเกิดจากมีการอักเสบติดเชื้อในทางเดินปัสสาวะส่วนล่างได้ ซึ่งอาจมีอาการอื่นๆ ร่วมด้วยอีก เช่น ปัสสาวะบ่อย ปัสสาวะไม่สุด เป็นต้น ทั้งนี้ อาการที่เป็นอยู่ ไม่ได้เกิดจากการตั้งครรภ์ เนื่องจากตรวจไม่พบการตั้งครรภ์ ในเบื้องต้น ควรดื่มน้ำเปล่ามากๆ ไม่ดื่มชา กาแฟและแอลกอฮอล์ ไม่กลั้นปัสสาวะ แต่หากอาการไม่ดีขึ้น ก็ควรไปพบแพทย์ค่ะ